4η Δραστηριότητα: Καρτέλα « Ήχος»- Ομιλία αντικειμένου με ήχο


Όπως είπαμε και στην προηγούμενη δραστηριότητα, ένα αντικείμενο μπορεί να «μιλάει» με τα συννεφάκια και τα πλαίσια αλλά μπορεί να μιλάει και με ήχους. Όπως και οι ενδυμασίες ενός αντικειμένου μπορούν να είναι πολλές έτσι και οι ήχοι που βγάζει ένα αντικείμενο μπορούν να είναι πολλοί! Υπάρχουν πολλοί ήχοι στη βιβλιοθήκη του scratch τους οποίους μπορούμε να εισάγουμε αλλά, αυτό που έχει πολύ ενδιαφέρον, είναι ότι μπορούμε να ηχογραφήσουμε έναν ήχο και να το εισάγουμε στο αντικείμενό μας. Μη ξεχνάμε ότι και τα υπόβαθρα μπορούν να παίξουν έναν ήχο (μια μουσική υπόκρουση) όπως ακριβώς ισχύει και για τα αντικείμενά μας.

Για να ηχογραφήσετε έναν νέο ήχο πρέπει να είστε σίγουροι ότι έχετε εγκαταστήσει και έχετε συνδέσει ένα μικρόφωνο. Στη συνέχεια πατήστε στην επιλογή «Ηχογράφηση». Για να ξεκινήσει η εγγραφή πατήστε το κόκκινο κουμπί με τον κύκλο και για να σταματήσει το τετράγωνο. Δίπλα θα φαίνεται ο χρόνος που ηχογραφήθηκε και αν θέλετε να το ακούσετε πατήστε το κουμπί με το τρίγωνο. Αν σας αρέσει πατήστε «Εντάξει» αλλιώς πατήστε «Ακύρωση».


Το αρχείο αυτό εμφανίζεται απευθείας στους ήχους του αντικειμένου με όνομα «Ηχογράφηση1, 2» κτλ

Κάντε κλικ στην καρτέλα «Ήχοι» του αντικειμένου σας και στη συνέχεια ηχογραφήστε μερικές πληροφορίες για τον εαυτό σας όπως στην προηγούμενη δραστηριότητα.

Πατώ για εγγραφή ήχου και μετά το «εντάξει»



Για να μπορέσει να παίξει το αντικείμενό μας τον ήχο θα πρέπει να χρησιμοποιήσουμε τις εντολές στην καρτέλα των σεναρίων του αντικειμένου μου



**Δραστηριότητα κατανόησης**

Συνδύασε τις δραστηριότητα 3 και 4 ώστε να φαίνεται το κείμενο σε πλαίσιο και ταυτόχρονα να ακούγεται και ένας ήχος. Φρόντισε να συμπίπτει ο ήχος με το κείμενο επιλέγοντας τον κατάλληλο χρόνο για κάθε μια πρόταση. Αν δεν μπορείς να ηχογραφήσεις κάτι, απλά εισήγαγε έναν ήχο της επιλογής σου στο υπόβαθρο.

**Ερωτήσεις Κατανόησης**

**Σημειώστε δίπλα από κάθε πρόταση τη λέξη ΣΩΣΤΗ αν είναι σωστή ή τη λέξη ΛΑΘΟΣ αν είναι λανθασμένη**

1. Ένα αντικείμενο μπορεί να παίζει μόνο προκαθορισμένους ήχους από τη βιβλιοθήκη του scratch……..
2. Για ένα αντικείμενο μπορώ να εισάγω μόνο έναν ήχο………………..
3. Ένα αντικείμενο μπορεί να φαίνεται ότι μιλάει χρησιμοποιώντας την εντολή «πες» για ορισμένο αριθμό δευτερολέπτων……………..
4. Η εντολή  μπορεί να τοποθετηθεί με οποιαδήποτε σειρά στο σενάριό μας……………
5. Με την εντολή  ξεκινάει το σενάριο κάτω από αυτήν, όταν κάνουμε κλικ στην πράσινη σημαία………………
6. Μπορώ να εισάγω έναν ήχο και στο υπόβαθρο…………….